als_Latn dik_Latn tur_Latn
Në një kohë kur Maqedonia është përfshirë nga skandali i përgjimeve, në You Tube është hedhur një video në të cilin shihet ish-Ministri i Brendshëm, Lube Boshkovski i cili negocion ndryshimin e emrit të Maqedonisë në këmbim të parave. Sikurse mësohet nga portali Zhurnal, Boshkovski i premton bashkëbiseduesit të tij se do të ndryshojë emrin dhe në këmbim do të marrë favore financiare. Megjithatë, mediat maqedonase bëjnë me dije se burimi i këtij materiali filmik nuk është i verifikuar. Deri më tani, askush nuk e ka marrë përsipër publikimin e saj. Përmes nje komunikate, partia e tij “Te bashkuar për Maqedoninë” pohon se videoja eshte e sajuar.
Publikimi i këtij materiali, vjen ne nje kohe kur klima politike ne Maqedoni është tepër e tensionuar. Ne nje reagim te menjëhershëm, Komisioni Evropian kërkoi ngritjen e nje Komisioni Parlamentar per hetimin e përgjimeve. Ndërkohe Zoran Zaev, lideri i partisë me te madhe opozitare ka thëne se do te nxjerre ne drite të gjitha materialet që zotëron brenda muajit te ardhshëm.
als_Latn als_Latn